Fabian Galtièr

Fabian Galtièr (20 de març de 1969, Caors; en francés: Fabien Galthié) es un ancian jogaire de rugbi de XV occitan que joguèt al  pòst de mièg de mesclada amb l'Estadi Francés après aver daissat en 2001 l'US Colomièrs que i faguèt la màger part de la carrièra. 

En dètze e set ans al pus naut nivèl, inscriguèt a son palmarès un títol de campion de França en 2002-2003, un Challenge europèu en 1997-1998, tres Grands Chelems (1997, 1998, e 2002), una finala de Cope del monde. Disputèt quatre Copas del monde. 

A la retirada de jogaire faguèt l'entrainaire de l'Estadi Francés París entre 2004 e 2008 puèi del Montpelhièr Erau Rugbi Club entre 2010 e 2014 e del Rugbi Club Tolonenc entre 2017 e 2018.
Foguèt campion de França amb l'Estadi francés e finalista amb Montpelhièr. En 2019, venguèt entrainaire adjunt de l'equipa de França abans de ne venir lo seleccionaire en 2020. 

Es tanben consultant esportiu per la television e la ràdio. 


Categoria:Entraïnaire francés de rugbi de XV
Categoria:Naissença en 1969
Categoria:Consultant esportiu
Categoria:Esportiu Occitan
Categoria:Personalitat caorsina
Categoria:Jogaire francés de rugbi de XV
Categoria:Jogaire occitan de rugbi de XV